బౌద్ధ నగర్

బౌద్ధ నగర్, తెలంగాణ రాష్ట్ర రాజధాని హైదరాబాదులోని ఒక ప్రాంతం. సికింద్రాబాద్ శివారు ప్రాంతాలలో ఒకటైన ఈ ప్రాంతం ఉస్మానియా విశ్వవిద్యాలయం క్యాంపస్ నుండి 1.5 కి.మీ.ల దూరంలో ఉంది. ఈ ప్రాంతంలో పాత బౌద్ధ దేవాలయం ఉండడంవల్ల ఈ ప్రాంతానికి బౌద్ధ నగర్ అని పేరు వచ్చింది. ఇది చిలకలగూడ పోలీస్ స్టేషన్ పరిధిలోకి వస్తుంది. ఇక్కడ బౌద్ధ నగర్ కమ్యూనిటీ హాల్ కూడా ఉంది.

 భౌగోళికం 
బౌద్ధ నగర్ కు తూర్పున ఉస్మానియా విశ్వవిద్యాలయ ఆర్ట్స్ కళాశాల, ఉత్తరం వైపు వారసిగూడ, పశ్చిమాన అంబర్ నగర్, దక్షిణాన మహ్మద్ గూడా మొదలైన ప్రాంతాలు ఉన్నాయి.

 వార్డు వివరాలు 
ఈ ప్రాంతం హైదరాబాదు మహానగరపాలక సంస్థ పరిధిలోని 146వ వార్డు నెంబరులో ఉంది. సికింద్రాబాద్ సర్కిల్ లోని సికింద్రాబాద్ జోన్‌లో భాగంగా ఉంది. ఈ వార్డులో మొత్తం 39,509 మంది అర్హులైన ఓటర్లు ఉన్నారు, ఇందులో 20,000 మంది పురుషులు కాగా, 19,508 మంది మహిళలు, 1 ట్రాన్స్ జెండర్ ఉన్నారు. ఈ వార్డులో 43 పోలింగ్ కేంద్రాలు ఉన్నాయి. 2020 హైదరాబాదు మహానగర పాలక సంస్థ ఎన్నికలలో తెలంగాణ రాష్ట్ర సమితి పార్టీకి చెందిన కంది శైలజ కార్పోరేటర్ గా గెలుపొందింది.

 సమీప ప్రాంతాలు 
ఇక్కడికి సమీపంలో సీతాఫల్ మండి రైల్వే క్వార్టర్స్, మణికేశ్వరినగర్, ఇందిరా నగర్, సీతాఫల్ మండి, శ్రీమతి కాంప్లెక్స్ మొదలైన ప్రాంతాలు ఉన్నాయి.

 ప్రార్థనా మందిరాలు 
ఒక్కడ బౌద్ధ దేవాలయం, దుర్గా దేవాలయం, పాత రామాలయం, సాయిబాబా దేవాలయం, మస్జిద్-ఇ-మహమ్మది, జామియా మసీదు, కౌసర్ మసీదు ఉన్నాయి.

 చదువు 
దూరవిద్య కోసం ప్రొఫెసర్ జి. రామిరెడ్డి సెంటర్ పక్కన ఉన్న అంతర్జాతీయ సైక్లింగ్ స్టేడియం (వెలోడ్రోమ్) బౌద్ధ నగర్‌కు అతి సమీపంలో ఉంది. జ్యోతి మోడల్ స్కూల్, నేతాజీ స్కూల్, బాలాజీ స్కూల్, జాన్సన్ గ్రామర్ స్కూల్, జవహర్ విఎన్ ఇంగ్లీష్ హైస్కూల్, అమరావతి గ్రామర్ స్కూల్, ఎంఎస్ క్రియేటివ్ స్కూల్, రాంనగర్ పబ్లిక్ స్కూల్ పాఠశాలల ఉన్నాయి.

 ఆరోగ్య సంరక్షణ 
ఇక్కడ డాక్టర్ కేశవ్ రెడ్డి క్లినిక్, డాక్టర్ రఘురాములు క్లినిక్, కౌసర్ మసీదు సమీపంలోని డాక్టర్ ఇక్బాల్ అలీ బేగ్ క్లినిక్ వంటి వైద్యశాలలు ఉన్నాయి.

 రవాణా 
 రోడ్డుమార్గం 
ఇక్కడికి సమీపంలోని వారసిగూడ, ఆర్ట్స్ కళాశాల, జామియా ఉస్మానియా ప్రాంతాలలో బస్టాప్ లు ఉన్నాయి. తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఈ ప్రాంతం మీదుగా సికింద్రాబాద్ రైల్వే స్టేషన్‌, కోఠిలను కలుపుతూ బస్సులు నడుస్తాయి.
 సికింద్రాబాద్ స్టేషన్ - దిల్ సుఖ్ నగర్

 రైల్వేమార్గం 
ఇక్కడకి సమీపంలో సికింద్రాబాదు, కాచిగూడ కలిపే రైలు మార్గం ఉంది. ఎంఎంటిఎస్ రైళ్ళు కూడా నడుస్తున్నాయి.
 లింగంపల్లి - ఫలుక్ నుమా
 లింగంపల్లి - మేడ్చల్

 మూలాలు 

వర్గం:హైదరాబాదులోని ప్రాంతాలు